Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 612

10. évfolyam Építészeti szakmai alapozó ismeretek 148 óra Építési szakmai alapozó gyakorlatok 148 óra Elmélet és gyakorlat 296 óra ÉPÍTÉSZETI SZAKMAI ALAPOZÓ ISMERETEK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az Építészeti szakmai alapozó ismeretek oktatásának alapvetõ célja olyan ismeretrendszer és tudás kialakítása, amely megalapozza és formálja az építészet szakmacsoportba tartozó szakképesítésekhez szükséges szemléletet. Az Építészeti mûszaki rajz tanításának célja, hogy alapozza meg a tanulók ismereteit a rajzeszközök használatáról. Készítse fel a tanulókat az ábrázoló geometria alapelemeit felhasználva, szabadkézi rajzok készítésére egyszerû és összetett testekrõl, megfelelõ térlátással önálló szabadkézi vázlatok készítésére természet után. Készítse fel a tanulókat a szabványos feliratok írására, a szabványos vonalvastagságok értelemszerû alkalmazására, a mûszaki rajzok méreteinek és feliratainak elkészítésére, a helyes méretarányok megválasztására. Ismertesse meg a jellemzõ építészeti tervjelöléseket, a szerkezetek jelöléseit, anyagjelöléseket, szintjelöléseket, jelképeket (nyilak, lépcsõ lépésvonala stb.), méretjelöléseket. Készítse fel a tanulókat olvasni és alkalmazni az építészeti tervfajtákat, az építési tervdokumentációt, értelmezni annak rendszerét, tartalmát, szabályait, formai és tartalmi követelményeit. Alapozza meg a tanulók ismereteit az építészeti tervek szerepérõl, tartalmáról, mint információhordozókról. Az Építészeti alapozó ismeretek fejlessze a tanulók ismereteit az építmények kialakításáról, funkcióiról. Alakítsa ki a tanulók helyes szemléletét a természetes és épített környezetrõl. Készítse fel a tanulókat az építészeti alapfogalmak megismerésére és használatára. Alapozza meg a tanulók ismereteit az építési tevékenységekrõl, az építés folyamatáról. A Bevezetés az építészeti szakmai számításokba oktatásának célja, hogy készítse fel a tanulókat az alapfokú méretezési számítások végzésére és értelmezésére; az építési munkák körébe tartozó munkafolyamatok, mûveletek anyag-, idõ- és gépszükségletének megállapítására. Alapozza meg a rajzról történõ olvasás és a helyszíni felmérések szabályainak alkalmazását és az egyes szerkezetek építésénél érvényes, illetve tapasztalati úton kialakított mérési, kerekítési stb. módszerek elsajátítását. Készítse fel a tanulókat a tervekrõl, mûhelyrajzokról, konszignációs táblázatokból a szükséges anyagmennyiségek kiszámítására különbözõ számítási eljárásokkal, a gép- és idõszükségletek megállapítására, egyszerû normaképzésre az épületek kivitelezése során végzett munkák esetében. Alapozza meg a tanulók ismereteit a felmérési napló készítésében, vezetésében és a felmérési napló alapján történõ számlakészítésben. Az Építõanyagok tananyag tanításának célja, hogy rendszerezze a tanulók építõanyagokról szóló ismereteit. Ismertesse meg a tanulókat az anyagok jellemzõ tulajdonságaival. Ismertesse meg a tanulókkal a természetes köveket, felhasználásuk területeit. Mutassa be a kerámiaipari alapanyagokat, a kerámiaipari technológiákat, az építõiparban használatos kerámiaanyagokat és -termékeket. Összefüggéseiben mutassa be a beton adalék- és kötõanyagait, a betonfajtákat, a betontermékeket. Mutassa be a fát mint építõanyagot, a szerkezetek és burkolatok anyagát. Ismertesse az építõiparban elõforduló fémanyagokat, félkész fémtermékeket, gyártmányokat és fémszerkezeteket. Ismertesse a festékeket és szigetelõanyagokat. Rendszerezze az építõipari mûanyag termékeket, mûanyag szerelvényeket, szerkezeteket. Mutassa be a munkahelyi ellenõrzõ vizsgálatokat, a laboratóriumi szakvizsgálatokat. Hívja fel a figyelmet a minõség-ellenõrzés és minõségtanúsítás jelentõségére és fontosságára. Hívja fel a figyelmet az építõanyagok környezeti hatásaira. Fejlesztési követelmények A tananyag tanulása során fejlõdjenek a tanulók szakmai tárgyak tanulásához szükséges képességei, így különösen az ismeretelemzõ-értékelõ gondolkodás, az algoritmikus gondolkodás, az önálló ismeretszerzés képessége. Fejlessze a szóbeli, az írásos és a rajzi kommunikációs képességeket, a számítástechnikai alkalmazási képességeket. Fejlõdjön, erõsödjön meg a tanulók saját szakmai munkájukkal kapcsolatos kötelességtudata, felelõsségérzete, igényessége, a szóbeli kommunikációban törekedjenek a szakmai nyelv szabatos és helyes használatára, írásos és rajzi munkáikban az igényes külalakra. Alakuljon ki a tanulókban az önálló szakmai tanulás, feladatmegoldás képessége, érezzék meg a tanulási eredmények, sikerek értékét, örömét. A tantárgyi tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. A tanulók szeressék a természetet, tiszteljék annak értékeit, és lássák az épületek és környezetük harmonikus kialakításának lehetõségeit. Építészeti mûszaki rajz: A tanulók készítsenek szabadkézi vázlatokat természet után, egyszerûbb tárgyakról és formákról, alkalmazzák vázlataiknál a vetületi, az axonometrikus és a perspektivikus ábrázolás alapvetõ szabályait. Értelmezzék (olvassák) és megfelelõen alkalmazzák az építészeti tervfajtákat. Építészeti alapismeretek: A tanulók ismerjék meg a természetes és épített környezetet, osztályozzák az építményeket kialakításuk, funkciójuk szerint, az építészeti alapfogalmakat, szakkifejezéseket szakszerûen alkalmazzák. Bevezetés az építészeti szakmai számításokba: Ismerjék a tanulók az alapfokú méretezési számításokat, értelmezzék a terveket, mûhelyrajzokat, konszignációs táblázatokat, és legyenek képesek elkészíteni az épületszerkezetek, szerkezeti elemek készítésének anyagszükségletszámítását, tervrajzok és helyszíni felmérések alapján. Építõanyagok: A tanulók ismerjék az építõanyagok jellemzõ tulajdonságait, felhasználási lehetõségeiket, környezetre gyakorolt hatásukat. Ismerjék a munkahelyi ellenõrzõ vizsgálatokat, a laboratóriumi szakvizsgálatokat, a minõség-ellenõrzés és minõségtanúsítás jelentõségét és fontosságát.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes